Ақтөбеде студент қыз жігітті пышақтады
DATE: 12:24, 25 Желтоқсан 2024 | GMT +5
TITLE: Ақтөбеде студент қыз жігітті пышақтады
URL: https://kaz.inform.kz/news/aktobede-student-kiz-zhgtt-pishaktadi-55bb13/
META: DATE: 12:24, 25 Желтоқсан 2024 | GMT +5
TOTAL WORDS: 118
AUTHOR(S):
TEXT: Оқиға 20 желтоқсан күні болған. Ақтөбе облыстық Білім басқармасы баспасөз қызметінің хабарлауынша, сол күні колледж білім алушылары, кәмелет жасқа толмаған қыздар жиналып, отырыс жасаған. - Ақтөбе қаласы Есет батыр тұрғын алабы аумағында орналасқан үйлердің біріне отырысқа жиналған. Отырыс кезінде бір жасөспірім қыздың жігіті келіп, есікті қағып, қыздарды мазалаған. Содан бір қыз бала ас үй пышағымен жігітті жарақаттаған. Күдікті ретінде Ақтөбе сервис колледжінің студенті ұсталды. Қазіргі таңда құқық қорғау органдары тергептексеру амалдарын жүргізіп жатыр, - деді Ақтөбе облыстық Білім басқармасы баспасөз қызметі. Ақтөбе облыстық ПД баспасөз қызметінің хабарлауынша, қазіргі Қылмыстық кодекстің «Денсаулыққа қасақана ауыр зиян келтіру» бабы бойынша іс қозғалып, тергеу жүріп жатыр. Күдікті анықталып, полиция бөліміне жеткізілген. Айта кетейік, Ақтөбе полициясы жол бойында билеген балаларды тасымалдаған жүргізушіні жазалады
